事實係認知心理學上有超憶症（hyperthymesia）呢種現象，超憶症會搞到個患者有異常強嘅自傳式記憶，會係噉醒返起好多（正常人唔會記住嘅）有關自己人生嘅濕碎資訊，仲要係一啲濕碎到冇用嘅資訊，例如「五年前某日嘅早餐食咗啲乜」，呢啲長期記憶係噉湧入工作記憶會阻礙患者，搞到佢唔能夠做啲正常嘅記憶工作或者記住一啲真正有用嘅資訊－對個患者整體嘅認知表現產生負面影響。